《归舟》
宋代·李彭

旌阳峰头千仞石，溪光却照楚天碧。归客操舟暝色时，怒雷溅雪多滩碛。

夜榜时惊乌鹊喧，星光破碎月映门。访戴人归剡溪曲，问津客出桃花村。

香醪独酌吾静寄，万事不理端复细。俗交从来薄于纸，小黠大痴聊一戏。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。